Hara Takashi

japoniar politikaria izan zen. Japoniako lehen ministroa izan zen 1918tik hil zen arte.

Samuraien familia batean jaio zen, eta hamabost urterekin joan zen etxetik. Frantziako eskola batean ikasi zuen eta 17 urterekin bataio katolikoa jaso zuen. Kazetari gisa lan egin ondoren, hainbat postu diplomatiko bete zituen, besteak beste, Korean enbaxadore.

1900. urtean Rikken Seiyūkai alderdian sartu eta idazkari nagusi izendatu zuten. Diputatu aukeratua izan ondoren Komunikazio ministro izendatu zuten eta ondoren Barne ministro, eta burokraziaren boterea murrizteko aprobetxatu zuen.

1918ko irailaren 28an lehen ministro izendatu zuten. Ultranazionalistek haren gobernua mespretxatu zuten, baina sozialistek ere kritikatu zuten sufragio unibertsala ez onartzeagatik. Parisko Bake Biltzarran parte hartu zuen eta Japonia Nazioen Elkartean sarrarazi zuen. Korea okupatuan administrazio militarra zibilarekin ordezkatu zuen eta nolabaiteko askatasun kulturala ahalbidetu zuen. Bere agintaldian, Japoniarren esku-hartzea Siberian ere gertatu zen, eta horrek militarren eta zibilen arteko barne-liskarrak eragin zituen.

Ultraeskuindar batek labankadaz hil zuen 1921eko azaroaren 21ean tren geltoki batean.

Iwate prefeturako pertsonak
Samuraiak
Japoniako lehen ministroak
Japoniako katolikoak
Katolizismora konbertituak
Eraildako lehen ministroak